มีอาการปวดศรีษะข้างซ้าย ปวดบริเวณท้ายทอย อาการปวดจี้ดๆ บางครั้งปวดมากจนมีอาการเบลอ วูบ เคยปวดมากในขณะขับรถเบลอแยกไม่ออกระหว่างคันเร่งกับเบรค อาการแบบนี้ต้องไปเช็คแบบใหนคะ
สวัสดีค่ะ อาการปวดศีรษะข้างซ้าย ปวดไปท้ายทอยด้วย ปวดแบบจี๊ดๆ ปวดมากด้วย อาจจะเกิดจาก ปวดจากการใช้งานระหว่างวันทำให้กล้ามเนื้อหรือเส้นเอ็นรอบๆศีรษะหรือดวงตาตึงตัว ซึ่งอาจปวดร้าวไปท้อยทอย กระบอกตาได้ สาเหตุอื่นๆเช่น ปวดจากการปวดไมเกรนอาจปวดมากได้ในผู้ป่วยบางราย โดยมักปวดข้างเดียว ปวดตุ๊บๆ อาจมีตาพร่า สู้แสงไม่ได้ คลื่นไส้ อาเจียนร่วมด้วยขณะมีอาการ สาเหตุอื่นๆเช่นปวดจากสาเหตุในสมองเช่นเนื้องอกในสมอง มักปวดมากจนรบกวนการนอน ตอนเช้ามีอาเจียนพุ่งได้เช่นกันหากมีอาการปวดมาก จนทำให้การมองเห็นเปลี่ยนแปลง ทำให้ทำกิจวัตรประจำวันต่างๆหรือนอนไม่ได้ตามปกติ จัดว่าเป็นปวดที่ควรไปพบแพทย์เพื่อตรวจเพิ่มเติมหาสาเหตุที่แน่ชัดต่อไปในเบื้องต้นพักผ่อนให้เพียงพอ 8 ชั่วโมงต่อวัน ร่วมกับรับประทานยาแก้ปวดเพื่อบรรเทาอาการได้ หลีกเลี่ยงปัจจัยกระตุ้นใดๆที่ทำให้มีอาการ